Συντεταγμένες: 17°41′50″N 33°58′42″E﻿ / ﻿17.69722°N 33.97833°E﻿ / 17.69722; 33.97833

Παραδοσιακές σκηνές των *Beja*, παραπλεύρως σύγχρονων κτηρίων.
Χάρτης όπου φαίνεται το σιδηροδρομικό δίκτυο του Σουδάν και η θέση της Ατμπάρα σε αυτό.
Ο σιδηροδρομικός σταθμός της Ατμπάρα.
Εργαστήριο σιδηροδρομικού εργοστασίου στην Ατμπάρα.
Η **Ατμπάρα** (αγγλικά:*Atbara* και ενίοτε *Atbarah***,** αραβικά: عطبرة‎‎ *ʿAṭbarah*), είναι πόλη με 111.399 κατοίκους (2007) που βρίσκεται στο Κρατίδιο του Νείλου Ποταμού (*River Nile State*) στο βορειοανατολικό Σουδάν.

Λόγω των συνδέσεών της με τη σιδηροδρομική βιομηχανία, η Ατμπάρα είναι επίσης γνωστή και ως "πόλη σιδηροδρόμων".

Ιστορία
-------

Η συμβολή του Νέίλου και του βορειότερου παραποτάμου του, τον Ατμπάρα (*Bahr-el-Aswad* ή Μαύρου Ποταμού) ήταν στρατηγική τοποθεσία για στρατιωτικές επιχειρήσεις. Στη Μάχη της Ατμπάρα που πραγματοποιήθηκε στις 8 Απριλίου 1898 πλησίον της Νακχέιλα (*Nakheila)*, στη βόρεια όχθη του ποταμού, ο Αγγλο-Αιγυπτιακός στρατός του Λόρδου Κίτσενερ νίκησε τις δυνάμεις του Μαχντί (*Mahdi*), ηγούμενες από τον *Amir Mahmud Ahmad*. Η ενισχυμένη θέση του Κίτσενερ, οδήγησε στις 2 Σεπτεμβρίου 1898, σε μια αποφασιστική νίκη στη Μάχη της Ομντουρμάν, δίνοντας στους Άγγλους τον έλεγχο επί του Σουδάν.

Η πόλη ήταν το κέντρο της Σουδανικής σιδηροδρομικής βιομηχανίας. Πλέον, ελάχιστα τραίνα κατασκευάζονται και η σιδηροδρομική κίνηση έχει ελαττωθεί αισθητά. Ο αρχικός σταθμός και οι παράξενες θολοειδούς σχήματος οικίες των σιδηροδρομικών εργατών υφίστανται. Το πρώτο εργατικό σωματείο στο Σουδάν, δημιουργήθηκε το 1946 μεταξύ των σιδηροδρομικών εργατών της Ατμπάρα.

Πιθανό λόγω της επιρροής των σιδηροδρομικών σωματείων, η Ατμπάρα θεωρείται επίσης από πολλούς, ως η έδρα του Σουδανικού κομμουνισμού. Κατά τη δεκαετία το 1970, ο Σουδανός πρόεδρος *Jaafar Nimeiri*, εναλλάσσονταν μεταξύ κομμουνισμού, καπιταλισμού και Ισλαμικού φονταμενταλισμού - αναλόγως με το ποιος προσπαθούσε να τον πάρει προς την πλευρά του και έτσι να αντλήσει χρήματα από αυτόν - και η φάση του κομμουνισμού, είχε το προπύργιό της πέρι την Ατμπάρα.

Η Ατμπάρα ήταν επίσης τον Δεκέμβριο του 2018 και το σημείο εκκίνησης για κινητοποιήσεις ενάντια στο καθεστώς.

Γεωγραφία
---------

Η Ατμπάρα βρίσκεται στην ένωση των ποταμών Νείλου και Ατμπάρα.

Η Ατμπάρα απαρτίζεται από αρκετές συνοικίες περιλαμβάνοντας τη συνοικία Ουμπουκόλε (*Umbukole*) όπου και το Πρώτο Γυμνάσιο στην Ατμπάρα. Άλλες συνοικίες περιλαμβάνουν τη σιδηροδρομική συνοικία *Almurabaat, Alsawdana* και *Almatar*.

Αρχικά η Ουμπουκόλε (*Umbukole*) ήταν η ονομασία που δόθηκε σε μια πρωτεύουσα, σε μια βόρεια περιοχή στην επαρχία *Kurti*. Τώρα, θυμίζει κυρίως ως η ονομασία μιας μικρής συνοικίας στην Ατμπάρα.

Μια από τις σημαντικές συνοικίες της Ατμπάρα είναι η *Al-Dakhla* (αραβικά: الداخلة), ορισμένοι ακόμα χρησιμοποιούν την ονομασία *Al-Dakhla* αναφερόμενοι στην Ατμπάρα.

Οικονομία
---------

Η Ατμπάρα είναι σημαντικός σιδηροδρομικός κόμβος και κέντρο κατασκευής σιδηροτροχιών. Οι περισσότερες εργασίες στην Ατμπάρα, έχουν σχέση με το σιδηρόδρομο. Εδώ βρίσκονται και τα κεντρικά γραφεία της Σουδανικής Εθνικής Εταιρείας Σιδηροδρόμων.

Η πόλη επίσης, είναι η έδρα μιας εκ των μεγαλυτέρων εργοστασίων τσιμέντου, της *Atbara Cement Corporation*.

Κλίμα
-----

Η Ατμπάρα έχει ζεστό ερημικό κλίμα (κλιματική ταξινόμηση Κέππεν *BWh*). Η ετήσια μέση θερμοκρασία φθάνει τους 30 °*C* (86 °*F*) και οι μέσες μέγιστες θερμοκρασίες υπερβαίνουν τους 40 °*C* (104 °*F*) κατά τη διάρκεια των 7 μηνών του έτους. Η ετήσια μέση βροχόπτωση είναι 60 mm, κυρίως από τον Ιούλιο και τον Αύγουστο. Η Ατμπάρα είναι ηλιόλουστη, κατά μέσο όρο 3.545 ώρες φωτεινότητα ηλιοφάνεια ανά έτος ή 81% πιθανή ηλιοφάνεια.

| Κλιματικά δεδομένα Ατμπάρα (1961–1990, ακραίες 1943–σήμερα) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 41.0 | 42.0 | 45.7 | 47.1 | 47.5 | 47.7 | 47.0 | 47.0 | 46.0 | 44.5 | 40.7 | 39.2 | 47,7 |
| Μέση Μέγιστη °C (°F) | 29.7 | 31.9 | 35.8 | 39.4 | 42.1 | 42.8 | 40.7 | 40.1 | 41.2 | 39.3 | 34.6 | 30.8 | 37,4 |
| Μέση Μηνιαία °C (°F) | 22.1 | 23.7 | 27.5 | 30.9 | 34.1 | 35.5 | 34.0 | 33.5 | 34.3 | 32.1 | 27.4 | 23.5 | 29,9 |
| Μέση Ελάχιστη °C (°F) | 14.4 | 15.4 | 19.1 | 22.3 | 26.1 | 28.2 | 27.3 | 26.9 | 27.3 | 25.0 | 20.2 | 16.1 | 22,4 |
| Χαμηλότερη Ελάχιστη °C (°F) | 6.0 | 5.5 | 10.0 | 14.1 | 18.8 | 21.0 | 19.0 | 19.5 | 20.0 | 16.4 | 13.0 | 6.5 | 5,5 |
| Υετός mm (ίντσες) | 0(0) | 0(0) | 0(0) | 0,4 | 3,5 | 1,5 | 19,1 | 26,8 | 6,7 | 1,9 | 0(0) | 0(0) | 59,9 |
| % υγρασίας | 36 | 28 | 22 | 20 | 20 | 22 | 32 | 36 | 30 | 29 | 35 | 38 | 29 |
| Μέσες ημέρες κατακρημνίσεων (≥ 0.1 mm) | 0.0 | 0.0 | 0.0 | 0.2 | 0.7 | 0.4 | 1.7 | 2.8 | 1.2 | 0.3 | 0.0 | 0.0 | 7,3 |
| Μέσες μηνιαίες ώρες ηλιοφάνειας | 300.7 | 282.8 | 319.3 | 324.0 | 319.3 | 267.0 | 269.7 | 266.6 | 276.0 | 313.1 | 312.0 | 294.5 | 3.545,0 |
|
| Ποσοστό πιθανής ηλιοφάνειας | 89 | 91 | 86 | 86 | 80 | 67 | 68 | 71 | 75 | 84 | 91 | 84 | 81 |
| *Πηγή #1: NOAA (μέσες τιμές, τα υψηλά επίπεδα τον Οκτώβριο και το Νοέμβριο, τα χαμηλά επίπεδα τον Απρίλιο, Μάιο, Σεπτέμβριο έως Δεκέμβριο)* |
| *Πηγή #2: Meteo Climat (όλα τα άλλα υψηλά και χαμηλά επίπεδα)* |

Ένα άλλο γράφημα με διαφορετικούς μέσους όρους εμφανίζεται παρακάτω.

| Κλιματικά δεδομένα Ατμπάρα (2000–2015) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 31.2 | 33.4 | 36.6 | 40.4 | 43.0 | 44.2 | 42.8 | 42.1 | 42.3 | 40.5 | 36.0 | 32.7 | 38,77 |
| Μέση Μηνιαία °C (°F) | 23.3 | 24.7 | 27.8 | 31.1 | 35.4 | 36.2 | 34.4 | 34.7 | 35.6 | 33.1 | 28.1 | 24.6 | 30,75 |
| Μέση Ελάχιστη °C (°F) | 15.2 | 16.0 | 18.9 | 22.3 | 27.4 | 28.2 | 27.3 | 27.3 | 29.1 | 25.3 | 20.1 | 16.3 | 22,78 |
| Υετός mm (ίντσες) | 0(0) | 0(0) | 0(0) | 0(0) | 3 | 1 | 18 | 27 | 7 | 2 | 0(0) | 0(0) | 58 |
| *Πηγή #1: Παγκόσμια κλιματολογία για την Ατμπάρα, Σουδάν* |
| *Πηγή #2: Βροχόπτωση / Κατακρήμνιση στην Ατμπάρα, Sudan* |

Δημογραφικά
-----------

| Έτος | Πληθυσμός |
| --- | --- |
| 1956 | 36.300 |
| 1973 | 66.116 |
| 1983 | 73.009 |
| 1993 | 87.878 |
| 2007 (Εκτίμηση) | 111.399 |

Αξιοσημείωτοι κάτοικοι
----------------------

Ένας γνωστός κάτοικός της είναι ο *Mandour Elmahdi* ο οποίος έγραψε για την Ιστορία του Σουδάν.

Σημειώσεις
----------

1. ↑  Η Ομντουρμάν (*Omdurman*) (Αραβικά: أم درمان *Umm Durmān*) είναι η δεύτερη μεγαλύτερη πόλη στο Σουδάν και την Πολιτεία του Χαρτούμ. Βρίσκεται στη δυτική όχθη του ποταμού Νείλου, απέναντι από την πρωτεύουσα, Χαρτούμ. Ετυμολογικά, η ονομασία *Omdurman* (*Umm Durmān*), κυριολεκτικά μεταφράζεται ως "Μητέρα του *Durmān*", αλλά ποια ήταν ή θα μπορούσε να είναι, δεν είναι γνωστό.

Παραπομπές Σημειώσεων
---------------------

1. ↑  Robert S. Kramer· Richard A. Lobban Jr.· Carolyn Fluehr-Lobban (2013). *Historical Dictionary of the Sudan*. Plymouth, UK: Scarecrow Press. σελ. 338. ISBN 978-0-8108-7940-9.

Παραπομπές
----------

1. ↑  EB-Atbara "'Atbarah, or Atbara (The Sudan)" (description), *Encyclopædia Britannica*, 2007, webpage
2. ↑  Chisholm 1911, σελ. 823.
3. ↑  «The River War from Project Gutenberg». Onlinebooks.library.upenn.edu. Ανακτήθηκε στις 10 Δεκεμβρίου 2013.
4. ↑  Cheikh, Tarek (28 Δεκεμβρίου 2018). «Les espoirs d'une troisième révolution au Soudan». *Orient XXI*.
5. ↑  «Κανονικές τιμές στην Ατμπάρα (1961–1990)». National Oceanic and Atmospheric Administration. Ανακτήθηκε στις 7 Ιουλίου 2015.
6. ↑  
«Αταθμός Ατμπάρας» (στα French). Meteo Climat. Ανακτήθηκε στις 22 Οκτωβρίου 2016. CS1 maint: Μη αναγνωρίσιμη γλώσσα (link)
7. ↑  «Global climatology for Atbara, Sudan<». Ανακτήθηκε στις 31 Μαΐου 2013.
8. ↑  «Rainfall/Precipitation in Atbara, Sudan<». Αρχειοθετήθηκε από το πρωτότυπο στις 31 Μαΐου 2014. Ανακτήθηκε στις 31 Μαΐου 2013.

 Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Atbara» *Εγκυκλοπαίδεια Μπριτάννικα* **2** (11η έκδοση) Cambridge University Press, σελ. 823

Εξωτερικοί σύνδεσμοι
--------------------

* FallingRain Map - elevation = 356m (Οι κόκκινες κουκκίδες είναι σιδηρόδρομοι)